Vumbiwa ra Riphabliki ra Afrika Dzonga: Xedulu ya 6. Malongoloxelo ya Nkarhi wo Hundzuluxa Ndzhenga wolowo a ku endliwa ntirho wo lelana na Jenerala Kramer. A wu endleriwa eWaterkloof, erivaleni ra swihahampfhuka swa vusirheleri. Mabasa a swi boha leswaku a rhambiwa eka nkhuvo lowu. A swi nga ta endla loko Presidente-ku-langhwa a nga vi kona eka xinkhubyana xo fana na xexo. Loko Machovhani Mabasa a fika eka xinkhubyana u kume leswaku se a ku pfumaleka na vuphelo bya marha. U amukeriwile, kutani a kombiwa ndzhawu leyi a yi lunghiseriwe vachaviseki vo fana na yena. A ku vambiwe dyitende ledyikulu dyo basa leswaku va kota ku tshamiseka endzhutini. Lava a va ri ehansi ka tende leri a swi tikomba leswaku va dya maqatha ya marhole. Mabandi ya maburuku ya vona a ya tumbetiwe hi swidyelo swa vona. Tisudi leti a ti ambariwile a swi tikomba leswaku a ti dye macheleni yo nyawula swinene. A ku nga ri na vavasati vo tala. Leswi swi hlamarisile Mabasa. U tibyele leswaku ntirho wo lulamisa tiko rakwe a wa ha lehile swinene. Vavasati na vona va fanele ku averiwa ndzhawu evuthwini ra vuhlayiseki bya tiko. Vumbiwa bya tiko a byi nga pfumeleli ku hlawulana hikokwalaho ka rimbewu.